Document ID: 31992R0783

ΚΑΝΟΝΙΣΜΟΣ (ΕΟΚ) αριθ. 783/92 ΤΗΣ ΕΠΙΤΡΟΠΗΣ της 30ής Μαρτίου 1992 περί θεσπίσεως των οριστικών μέτρων ως προς την έκδοση των πιστοποιητικών "ΣΜΣ" στον τομέα του γάλακτος και των γαλακτοκομικών προϊόντων όσον αφορά την Ισπανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 3,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
Εκτιμώντας:
ότι ο κανονισμός (ΕΟΚ) αριθ. 606/86 της Επιτροπής της 28ης Φεβρουαρίου 1986 για τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές γαλακτοκομικών προϊόντων που εισάγονται στην Ισπανία, προέλευσης της Κοινότητας των Δέκα και από την Πορτογαλία (3), όπως τροποποιήθηκε τελευταία από τον κανονισμό (ΕΟΚ) αριθ. 63/92 (4), καθορίζει το ενδεικτικό ανώτατο όριο για την εισαγωγή στην Ισπανία ορισμένων προϊόντων του τομέα του γάλακτος και των γαλακτοκομικών προϊόντων για το έτος 1992-
ότι οι αιτήσεις για έκδοση πιστοποιητικών "ΣΜΣ" που έχουν υποβληθεί μόνο στην Κοινότητα των Δέκα από τις 10 έως τις 14 Φεβρουαρίου 1992 για το γάλα, το αποβουτυρωμένο γάλα και το γάλα σε συσκευασία καθαρού περιεχομένου που δεν υπερβαίνει τα δύο λίτρα, αφορούν ποσότητες υπερβαίνουσες το τμήμα του ενδεικτικού ανώτατου ορίου που ισχύει για το πρώτο τρίμηνο του 1992-
ότι η Επιτροπή έχει θεσπίσει, βάσει επείγουσας διαδικασίας, τα κατάλληλα συντηρητικά μέτρα με τον κανονισμό (ΕΟΚ) αριθ. 416/92 (5)- ότι πρέπει να ληφθούν οριστικά μέτρα- ότι, λαμβανομένης υπόψη της κατάστασης της αγοράς στην Ισπανία, δεν είναι προς το παρόν δυνατή η αύξηση του ενδεικτικού ανώτατου ορίου-
ότι, βάσει των οριστικών μέτρων που αναφέρονται στο άρθρο 85 παράγραφος 3 της πράξης προσχώρησης, πρέπει να επιβεβαιωθεί η αναστολή της χορήγησης των πιστοποιητικών "ΣΜΣ" που προβλέπεται στον προαναφερόμενο κανονισμό, έως το τέλος του πρώτου τριμήνου του 1992-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η έκδοση πιστοποιητικών "ΣΜΣ" που ζητούνται στην Κοινότητα των Δέκα για τα προϊόντα που αναφέρονται στον κανονισμό (ΕΟΚ) αριθ. 416/92 αναστέλλεται οριστικά, για το πρώτο τρίμηνο του 1992.
2. Νέες αιτήσεις για πιστοποιητικά "ΣΜΣ" μπορούν να υποβάλλονται από την 1η Απριλίου 1992 για όλα τα προϊόντα που καλύπτονται από το τμήμα του ενδεικτικού ανώτατου ορίου που ισχύει.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1992.

Labels: 3
17
18